प्रोत्साहन राशि से नहीं चल रहा परिवार, मानदेय दो
आशा कार्यकर्ताओं को काम करने के एवज में प्रोत्साहन राशि मिलती रही है, लेकिन इससे उनका परिवार का भरण पोषण नहीं हो पा रहा है। कार्यकर्ता आंगनवाड़ी सहित विभिन्न सर्वे काम के साथ दिनभर लोगों के स्वास्थ को ख्याल रखती है। लेकिन उनके परिवार का स्वास्थ बिगड़ते जा रहा है। यदि इन्हें कोई केस नहीं मिला तो उन्हें मानदेय भी नहीं मिलता है।
यह बात रविवार को शाहपुर सामुदायिक स्वास्थ केंद्र में मप्र राज्य कर्मचारी संघ जिलाध्यक्ष संजय चौधरी ने कही। वे यहां भारतीय मजदूर संघ के तहत आशा, उषा और सहयोगिनियों का जिला स्तरीय सम्मेलन में आए थे। दोपहर 12 बजे हुए सम्मेलन में अाशा कार्यकर्ताओं की जिला कार्यकारिणी का गठन किया। इसमें धूलकोट की आशा संयोगिनी भारती गंगराड़े जिला अध्यक्ष बनाया गया। सुषमा बैरागी को कार्यकारिणी अध्यक्ष बनाया गया। मोहम्मदपुरा की लता महाजन को सचिव बनाया गया। हीराबाई को कोषाध्यक्ष पद पर नियुक्त किया गया। कार्यक्रम में पहुंचे भारतीय मजदूर संघ के विभाग प्रमुख आरपी श्रीवास्तव ने कहा आशा कार्यकर्ताओं की इस कार्यकारिणी का हम पंजीयन कराएंगे और उन्हें शासन की ओर से निश्चित मानदेय दिलाएंगे।
यह थे मौजूद
कार्यक्रम में भारतीय मजदूर संघ के जिला अध्यक्ष सुरेश कुमार सनखेरे, जिला महामंत्री प्रकाश काले, मप्र राज्य कर्मचारी संघ के प्रदेश उपाध्यक्ष दिलीप इंगले, प्रदेश सदस्य कृष्णा चौहान, मप्र राज्य कर्मचारी संघ के जिला सचिव अनिल जायसवाल, उपाध्यक्ष आसिफ पिंजारी, खकनार ब्लॉक की अध्यक्ष वंदना तंवर, आयुष विभाग के जिला प्रमुख पियूष पाराशर, स्वास्थ विभाग प्रमुख विनायक कांबले सहित करीब 370 आशा कार्यकर्ताएं मौजूद थी।
शाहपुर में जिला स्तरीय आशा कार्यकर्ताओं का सम्मेलन हुआ।
hin_Deva hin_Deva hin_Deva hin_Deva awa_Deva awa_Deva